**Singur**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt singur în mine pe margini de viaţă,

Sunt mult în puţin, sunt suflet în multe,

Pustia cernită îmi scrie pe faţă

Cu lacrimi, ce n-au pe cine să-nfrunte.

Pierdut-am prea multe în vremuri puţine,

Pierdut-am iubire, părinţi şi amici,

Mă vântur sălbatic prin somn în neşltire

Luptând cu durerea şi ani inamici.

Primesc prin eteruri coroane şi jerbe

Şi timpu-mi se frânge în foşnet de dor,

Adun în cuvânte silabe şi verbe

Dar nu mai pot plânge, când toate mă dor.

Când noaptea nebuna mă ţine-n robie

Şi-mi ninge din lună şi stele îmi plouă,

Amurgul tomnatic la vis mă îmbie

Să sorb pic cu pic din stropii de rouă.

Mi-aşez în tăcere izvoare native,

Din vocile zării îmi fabric puteri,

Ca-n ziua de mâine să pun explozive

Să fugă durerea în noi învieri.

30.06.2019